Al-Ashʼair masjidi

Al-Ashʼair masjidi () – Yamandagi qadimiy tarixiy masjid, UNESCOning Butunjahon merosi obyektlari roʻyxatiga kiritilgan.

 Tarixi 
Al-Ashʼair masjidi shahardagi eng qadimiy masjid hisoblanadi degan qarash mavjud. Manbalarda masjid dastlab VII asrda islom paygʻambari Muhammadning sahobasi va hamrohi Abu Muso al-Ashʼariy tomonidan qurilgan-qurilmagani borasida ixtiloflar mavjud. Tarixchi Noha Sadekning yozishicha, hozirgi masjid Ziyodiy hukmdori al-Husayn ibn Salama () tomonidan barpo etilgan. U, shuningdek, shaharning asosiy Jome masjidini qurish uchun ham masʼul boʻlgan. Ushbu ikkala masjid ham qurib boʻlingach, islomiy ilm-fan markazlariga aylangan.

 Meʼmorchiligi 
Masjid toʻrtburchak shakldagi (50,35 × 50,24 m) maydonni egallaydi. 11 × 5 kvadrat metr oʻlchamdagi ochiq sahn yaʼni hovliga ega. Inshoot 4 ta ravoqli dahliz bilan oʻralgan boʻlib, qiblaning janubiy tomonida joylashgan asosiy darvoza yoki bevosita qibla dahliziga ochiladigan boshqa eshiklar orqali kirish mumkin. Taʼkidlash joizki, mehrob qibla devorining oʻrtasida joylashmagan. Bu esa masjidga bir necha bor qoʻshimchalar kiritilganligi bilan izohlanadi. Masalan, mehrobning sharqiy tomonidagi devor ichida yogʻoch supa va 1542-yilga oid minbar oʻrnatilgan.

Masjidning minorasi janubiy dahliz ustida joylashgan. Uning asosi kvadrat shaklida.

Ash’air masjidi, shuningdek, butun Yaman va islom olamining boshqa hududlaridan kelgan talabalar yashab, taʼlim oladigan islomiy universitet vazifasini ham bajargan.

 Yana qarang 
 Yamandagi masjidlar roʻyxati

 Manbalar 

Turkum:Yamandagi masjidlar